Setu me é vonet da drapikellat un tammig er flangenn. Ma soñj zo da gentañ get an evned, met fonnapl e welin eo kentoch un devezh evit ar gwez hag an tokoù-touseg.  Met batri ar benveg-fotoioù am eus implijet hiniv a zo diskarget, neuze nhellan ket lakaat ar fotoioù amañ tre-gan-hent; diwezhatoch e vo ! Neoazh eh eus unan vrav.  Da gentañ eo get stumm iskis ur vezvenn eo bet dedennet ma selloù. Honnezh a zo bet skoet dun taol avel un tammig zo, pleget he zroñjenn met neo ket marv ar wezenn, nag an hanter-droñjenn pas muioch: setu eo brav stumm ar wezenn bremañ; boneür a-walch ma neo ket bet trochet ar wezenn get an dud.  Pellikoch e oa ur  vezvenn arall (bouleau), bet kouezhet ivez, a greske àrni troñjennoù bihan, evel estroch evit un den àr ur blankenn surf.  Met plijadur am eus bet é welet evit ar wezh kentañ ar goañv-mañ (rekis eo gortoz ma vo bet kouezhet trawalch a chlav) ar pezh a chellehed gober anezhañ e brezhoneg Aour-ar-lann pe bouzelloù-aour (Trémelle mésentérique). Lies, hag hiniv ivez, e kresk an champignonenn-mañ doch an troñjennoù lann. Hag amañ em eus gwelet unan dispaket brav, orañjez-flamm; un tamm  pelloch, unan a oa é komañs disoch. Un tamm pelloch choazh e oa unan arall koshoch, dislivet un disterañ dre men deus tapet ar glav.  Kuitaat a ran an tachad-se ha setu ur vamm-fezan é strimpiñ a vesk ar raden sech, get trouz divaskell, ken e choursailhan get ar souezh.  Eh on é tiskenn en-dro da gavout mam belo ha setu chwezhikennoù-bleiz (vesses de loup) arru anev, a lakaan da skopat mogedennadoù-spor. Ur filmig am eus graet, marse e vo moaien en diskouez amañ.  Ha pelloch choazh,  a-dreist ar riolenn-dour, hag evit achu, Ifolomoù (Hypholomes en touffes), unan ag an tokoù-touseg paotañ er vro, hag a gresk a-vouchadoù; liv ar soufr dezhe, hag ur goust ag ar chwervañ.  Setu !  Petra diskouez deoch neuze ?  Ale, marse ur chwezhikenn-bleiz ?